趙介夫

伊介夫（），伊介夫，字士節，一字貞甫，號鈍庵，別號松鶴山人，直隸河間府阜城縣人，匠籍，明朝政治人物。

 生平 
嘉靖十九年（1540年）庚子科順天府鄉試第四十名舉人。嘉靖二十年（1541年）聯捷辛丑科會試第九十九名，登第三甲第一百一十二名進士。授山东章丘县知县，百姓有“云散見青天，氷月在寒潭”之謡。升南康府通判，擢工部虞衡司主事，管内十库，督造弓矢，不久外派征收杭州竹木税，升营缮司署员外郎，管理临清砖厂。转都水司署郎中，督理通会闸河，并天津河道，未上任，升山东按察司佥事、分巡辽海东宁道。晋布政司右参议，遷山西按察司副使、整饬蓟州兵备，改官山东，整饬德州兵备，四十二年十月被御史纠劾閑住《明世宗肃皇帝实录卷之五百二十六》：嘉靖四十二年十月丁巳，吏科都给事中赵灼等奉旨纠劾贪肆藩臬有司山西右布政耿随朝、行太仆寺卿焦琏、副使刘泾、沁州知州宋璫、河东盐运副使王秩、山东右参政王春泽、副使伊介夫、唐爱、临淄知县龙垓、东昌府通判聂文光、临清州判官严杰、济宁州同知贾选、兖州府同知陈珊各不职宜罢，巡抚杨宗气、张鉴、巡按王好问、高应芳论劾有遗，亦当量罚。章下吏部覆议，得旨：宋璫、贾选、龙垓为民，璫、垓仍行御史逮问；耿随朝等十人俱闲住，抚按官各夺俸一月。《阜城县志》：伊介夫字贞甫，号钝庵，别號松鹤。嘉靖庚子举人，辛丑进士，授章邱令，为条鞭法以轻徭派，百姓有“云散見青天，氷月在寒潭”之謡。時巡抚曾欲开河章丘境内，介夫以地皆民田，不便，他县有旧河渠可寻，愿助工濬三十里，曾虽允其請，而心实忌其违己，议疏论改调，章邱民赴巡按鄭請留，鄭曰：其屈于都察院。因移咨吏部奏留。升判南康，抚按廉其长才短驭，嘗委署属县，所至有循良声。日诣白鹿书院讲论性理，诸生以为得师。一日自省回，天晚泥泞，有鬼卒十数辈持炬前导，至城無所有，人以为怪。年馀，升工部虞衡主事，管内十库，督造弓矢，貂璫相戒，莫敢言私。寻榷杭州竹木税，旧额岁税以九千计，是岁进二万一千有奇，杭人有弃万金之谣。升营缮司署员外郎，管理临清砖厂，造運倍往时。转都水司署郎中，督理通会闸河，并天津河道，未任，升山东按察司佥事、分巡辽海东宁道。一岁三迁，则以章丘之謗明而南康之左迁不惬公论也。至则捡閲兵马，校理粮饷，修筑城堡，设立敌台，上赐白金劳之。勘故大将赵国忠，国忠夜馈五百金求直，介夫峻拒之，而所勘一秉于至公。辽地有礦徒啸聚千人，当道欲勒兵剿捕，介夫以单骑诣其地，反覆曉谕，穷民解散。升山东布政司右参议，分守遼海东宁道，再遷山西按察司副使、整饬蓟州兵备，筑边墙，修城池，捕获强盗二百八十馀人，招买客兵饷十馀万，招募游兵三千名。時羅文谷卒，有谋为乱者，介夫申谕朝廷纪纲，衆哭拜于地，乱遂定，乃密侦其倡乱者五七人正法，馀置不问。虏入潘家口，介夫方与御史录囚于顺义，闻警昼夜驰赴，从兵多死，且有负重伤者。介夫仅以身免，至遵化门闭避，兵不得入，介夫立命启门入之，所活以万计。虏分两翼夹城而攻，介夫率官民拒守三日，城赖以全。时肃宗坐斋宫忧虜，而道梗莫以闻，公募死士，竟以警达西内，本兵奇之，宣大陕兵入卫者多无纪律，乘机抢掠，介夫械治之，市肆晏然。在蓟举措无不犁然，当众心独以不能诺诺台使前，竟以毁改官山东，整饬德州兵备，率民兵入卫京师，两防無虞。会议裁民兵，介夫当侯调，而忌者欲中之，乃目为分宜私人，而介夫解组归矣。呜呼！成进士二十一年，而官不过副宪，又七年淹也，尚为分宜私人乎哉！。

 家族 
曾祖趙名瓉；祖父趙茂，巡檢；父趙珊，聽選官。母李氏；繼母宋氏。具庆下。兄廉夫、乾夫。弟坤夫、中夫、曉夫、哲夫、晚夫。

参考文献

J
Category:明朝章丘縣知縣
Category:匠籍進士
Category:阜城人
Category:明朝南康府通判
Category:明朝工部主事
Category:明朝工部员外郎
Category:明朝工部郎中
Category:明朝山东按察司佥事
Category:明朝山东布政使司参议
Category:明朝山西按察司副使
Category:明朝山东按察司副使